Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 179

1. szakasz: Cél és meghatározások 1. Cél A Szerződés 44. cikke szerint ezen Végrehajtási megállapodás célja, hogy a Szerződés adminisztratív és technikai végrehajtásához és alkalmazásához szükséges rendelkezéseket meghatározza. 2. Meghatározások A Végrehajtási megállapodás vonatkozásában: 2.1 „Szerződés” alatt a Belga Királyság, a Németországi Szövetségi Köztársaság a Spanyol Királyság, a Francia Köztársaság, a Luxemburgi Nagyhercegség, a Holland Királyság és az Osztrák Köztársaság között a határon átnyúló együttműködés fokozásáról, különösen a terrorizmus, a határon átnyúló bűnözés és az illegális migráció elleni küzdelem terén 2005. május 27-én Prümben (Németország) aláírt Szerződés értendő; 2.2 „Fél” alatt a Szerződés egy olyan Szerződő Fele értendő, amely ezt a Végrehajtási megállapodást aláírta; 2.3 A Szerződés 3., 4. és 9. Cikkében hivatkozott „keresés”, „összehasonlítás” vagy „összehasonlítással végzett keresések” alatt azon eljárásokat kell érteni, amelyek révén megállapítják, hogy van-e egyezés azon DNS- illetve ujjnyomat-adatok, amelyeket egy Fél közölt, és az egy, több vagy az összes többi Fél adatbázisában tárolt adat közt; 2.4 A „DNS-profil” olyan betű- vagy számkód, amely egy elemzett emberi DNS-minta – vagyis az egyes vegyi képletek a különböző DNS-helyeken (lókuszok) – nem kódolt régiójának azonosító jelölés-készletét jelöli; 2.5 A „DNS nem kódolt régiója” alatt azokat a kromoszóma-zónákat értjük, amelyek nem hordoznak genetikai kifejezést, azaz ismereteink szerint nem nyújtanak információt konkrét öröklött tulajdonságokról; 2.6 A „DNS referencia-adat” alatt egy DNS-profil és a hozzá kapcsolódó nem DNS-specifikus adat értendő; 2007/147/II. szám 2.7 A „nem DNS-specifikus adat” tartalmaz: 2.7.1 egy olyan azonosító kódot vagy számot, amely egyezés esetén lehetővé teszi a Felek számára, hogy személyes adatot és/vagy egyéb információt tölthessenek le adatbázisukból, azzal a céllal, hogy azt átadják egy, több vagy az összes többi Félnek, a Szerződés 5. Cikke alapján; 2.7.2 egy Félkódot, amely a DNS-profil nemzeti eredetét jelöli, és 2.7.3 egy, a Szerződés 2. Cikk (2) bekezdése szerint a Felek által megnevezett DNS-profil típusát jelölő kódot; 2.8 „azonosítatlan DNS-profil” alatt a bűncselekmények nyomozásából származó, egy még nem azonosított személyhez tartozó biológiai anyagmaradványból nyert DNS-profil értendő; 2.9 a szakkifejezésként használt „DNS referencia-profil“ alatt a Szerződés 2. Cikk (3) bekezdése alapján a nemzeti DNS-elemzési adatbázisban tárolt, azonosított személy DNS-profilja értendő; 2.10 „ujjnyomat-adat” alatt ujjnyomat-képek, ujjnyomat látens képei, tenyérnyomatok, tenyérnyomatok látens képei, valamint ezen képek sablonjai (minutiae) értendők, amennyiben ezeket automatizált adatbázisban tárolják és kezelik; 2.11 „további megkeresés” alatt egy Félnek egy, több vagy az összes többi Félhez az összehasonlított DNS- vagy ujjnyomat-adat egyezése esetén intézett megkeresés értendő, melynek célja további személyes adat vagy egyéb információ szerzése a Szerződés 5. és 10. Cikke szerint; 2.12 „gépjármű-nyilvántartási adat” alatt a C.1. Mellékletben meghatározott adatkészlet értendő, amelynek az alábbi, 2.13-as pontban meghatározott automatizált keresési eljárás céljából való kölcsönös hozzáférhetővé tételéről a Felek megegyeztek; 2.13 „automatizált keresés” alatt az az online hozzáférési eljárás értendő, amelynek célja a Szerződés

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes